### Beslutningstema

I denne sag orienteres om udmøntningen af puljen til Lokale udviklingsplaner (LUP).

### Historik

I forbindelse med Budget 2022 blev der afsat 500.000 kr. til etablering af en Gerda Bech til understøttelse af LUP.

På Klima-, Vækst-, og Udviklingsudvalgets møde den 17. september 2022 blev forvaltningen bemyndiget til at udmønte midlerne, med en løbende orientering til udvalget.

### Sagsfremstilling

Forvaltningen har i september og oktober været i kontakt med de lokalråd, der i de seneste år har arbejdet med Lokale Udviklingsplaner (LUP).

Forvaltningen har afholdt møder lokalt eller afholdt telefonmøder med lokalrådene og følgende lokalråd har ansøgt om midler til:

* [adresse] (LUP) har ansøgt om midler til ensartet skiltning i sognets landsbyer, hvor skiltningen skal understøtte en visuel sammenhæng og sikre formidling af lokale events og nyheder. Her indstilles en fuldfinansiering af det mindste af de ansøgte projekter, svarende til 40.000 kr.
* Agerskov (LUP) har ansøgt om midler til overdækning af et fællesområde, der anlægges i forbindelse med en padlebane. Her indstilles en bevilling på 70.000 kr. ud af de ansøgte 250.000 kr.
* [adresse] (LUP) han ansøgt om midler til etablering af et bevægelsesområde - en multiplads med høj prioritet i byens lokale udviklingsplan. Her indstilles en bevilling på de ansøgte 240.000 kr.
* Sæd [adresse] (LUP) ansøger om 250.000 kr. til projektering og medfinansiering af et medborgerhus. Byggeriet er delprojekt i ansøgningen om at blive frilandsby. Frilandsbyprojektet er nærmere beskrevet i et andet punkt på denne dagsordens punkt 6. Forvaltningen indstiller, at der meddeles afslag på ansøgninge, med den begrundelse, at projektet kan forventes støttet, når det af ministeriet er afgjort om Sæd/Ubjerg bliver en del af frilandsbyforsøget.
* Nørre Løgum (BLUP)/Ellum (BLUP) - de to lokalområder har ansøgt om at få udarbejdet lokale historier og vandreruter i en national APP med navnet "Natur-eventyr". Projektet har et stærkt fokus på lokalområdets identitet og indstilles derfor til en bevilling af hele det ansøgte beløb på 83.500 kr.
* Branderup (LUP) ansøger om 155.000 kr. til etablering af en hytte med redskabsskur, samt etablering af ny skiltning. Forvaltningen indstiller at understøtte skiltningen og dele af byggeriet med 65.000 kr., samt en opfordring om at ansøge midler til hytte og redskabsskur i andre nationale puljer.

I bilaget beskrives ansøgningernes indhold, hvordan ansøgningerne relaterer sig til kommunens visions- og strategiplan og hvor stor en bevilling forvaltningen godkender.

Forvaltningen har ved bevillingerne lagt vægt på projekternes relevans for visions- og strategiplanens tre tværgående strategiske emner: Sundhed, Bosætning samt Erhverv og Turisme. Samtidig er der lagt vægt på projekternes relevans for lokalområdet, og på lokalrådenes evne til og ønske om at finde supplerende ekstern finansiering.

### Økonomi

Samlet pulje på 500.000 kr.

### Fagchefen for Plan og Udvikling indstiller

at orienteringen tages til efterretning.

### Beslutning

Orienteringen taget til efterretning.

Pete Andresen deltog ikke i mødet.